cyanic-selkie/wikianc huggingface dataset:
ნიკოლოზ აქირთავა
ბიოგრაფია
1917 წლის თებერვლისა და განსაკუთრებით ოქტომბრის რევოლუციის შემდეგ აქირთავა უფრო აქტიურად ჩაერთო რევოლუციურ მოძრაობაში. იყო ხარკოვის კონტრრევოლუციის წინააღმდეგ ბრძოლის მთავარი სამმართველოს იურიდიული განყოფილების გამომძიებელი. ნ. აქირთავა მონაწილეობდა ლაშქრობაში, რომელიც მოაწყო კ. ვოროშილოვის არმიამ ლუგსნსკიდან ცარიცინისაკენ — 1918 წლის მაის-ივნისში და რომელმაც დიდი როლი ითამაშა ვოლგისპირა ციტადელის დაცვაში. რიგითი აქირთავა ნახევარი წლის მანძილზე იბრძოდა აღნიშნული არმიის რიგებში. ერთ-ერთ ბრძოლაში მან კანტუზია მიიღო. განკურნების შემდეგ იგი მუშაობდა ცარიცინის კომენდატურის სამმართველოში და ეწეოდა საბჭოთა ხელისუფლების სასარგებლოდ სააგიტაციო-პროპაგანდისტულ მუშაობას. 1918 წლის სექტემბერში კვლავ ხარკოვში აგზავნიან. აქ იგი სხვადასხვა დროს მუშაობდა საოკრუგო სამხედრო კომისრად, განსაკუთრებით დანიშნულების ნაწილისა და ცენტრალური სააგიტაციო სამმართველოს კომისრად.
1919 წლის დასაწყისში ნიკოლოზ აქირთავა ახერხებს აფხაზეთში დაბრუნებას. იმავე წლის მაისში იგი ნ. სვანიძესთან ერთად სამურზაყანოში შეუდგა აფხაზეთის რევოლუციური კომიტეტის აღდგენას. აგვისტოში ნ. ნ. სმეცკოის სოხუმის აგარაკზე ჩატარდა აფხაზეთის ბოლშევიკური ორგანიზაციების მორიგი არალეგალური კონფერენცია, რომელზეც ნ. აქირთავა არჩეულ იქნა რკპ (ბ) სოხუმის საქალაქო კომიტეტის მდივნად. ამ პოსტზე მან შეცვალა ა. ა. ბელიაკოვი. კონფერნციამ მიიღო გადაწყვეტილება მასების პოლიტიკური მომზადების შესახებ, როგორც მოცემულ ეტაპზე ერთ-ერთ მთავარ საკითხზე. საქალაქო კომიტეტმა მალე დაამყარა კავშირი რკპ (ბ) ამიერკავკასიის სამხარეო და თბილისის კომიტეტებტან, რომლისაგანაც იღებდა ინსტრუქიებს, ლიტერატურას და ფულად სახსრებს.
1920 წლის თებერვალში ნ. აქირთავა აფხაზეთის კომისარიატის განსაკუთრებული რაზმის მიერ, როგორც „უაღრესად საშიში და მავნე პიროვნება“ დაპატიმრებულ იქნა და მოთავსებულ სოხუმის ციხეში. 1920 წლის მაისში რსფსრ-სა და საქართველოს დემოკრატიულ რესპუბლიკას შორის დაიდო ხელშეკრულება, რომლის საფუძველზე ბოლშევიკური ორგანიზაციები ლეგალიზებულ იქნა და ყვლა დაპატიმრებული ბოლშევიკი საქართველოში იქნა განთავისუფლებული. მათ შორის იყვნენ ნ. აქირთავა და ე. ეშბა. გათავისუფლების შემდეგ ნ. აქირთავამ გააგრძლა თავისი მუშაობა ბოლშევიკური პარტიის სოხუმის საოლქო კომიტეტში. 1920 წლის 21 ივნისს სოხუმის მილიციის უფროსი აფხაზეთის შინაგან საქმეთა კომისარის მიმართ მოხსენებაში იკითხება „ქალაქ სოხუმსა და მის გარეუბნებში კომუნისტები ნ. აქირთავა, ს. კუხალეიშვილი, ი. ვიგრიანოვი, ნ. სვანიძე და სხვები წარმატებით ეწევიან მოსახლეობაში აგიტაციას არსებული წყობილების დამხობის მიზნით შეიარაღებული გამოსვლის მოსაწყობად“.
მალე ეშბა და ლაკობა გაგზავნილ იქნენ უცხოეთში სპეციალური დავალებით. ხოლო ვ. ჩაჩბა, იმ დროს ბაქოში მუშაობდა აფხაზეთის შეიარაღებული აჯანყების მოსამზადებლად. ნ. აქირთავა დატოვილ იქნა ბაქოში, სადაც იგი მუშაობდა ადგილობრივ ბოლშევიკურ ორგანიზაციაში და ერთდროულად ასრულებდა ს. ორჯონიკიძის დავალებებს, რომელიც დაკავშირებული იყო პოლიტიკურ მდგომარეობასთან აფხაზეთში.
1921 წელს საქართველოში დაიწყო შეიარაღებული აჯანყება. შეიქმნა საქართველოს რევოლუციური კომიტეტი, რომელმაც გამოაცხადა საბჭოთა სოციალისტური რესპუბლიკა საქართველო. თითქმის ერთდროულად შეიქმნა აფხაზეთის რევოლუციური კომიტეტი ე. ეშბას (თავმჯდომარე), ნ. ლაკობასა და ნ. აქირთავას შემადგენლობით.
ნ. აქირთავა მაშინათვე გაემგზავრააფხაზეთის ჩრდილო-დასავლეთი საზღვრებისაკენ და მისი ხელმძღვანელობით აფხაზეთის პარტიზანული რაზმები, ადლერისა და სოჭის წითელგვარდიელები შეტევაზე გადავიდნენ მდინარე ფსოუს გასწვრივ საქართველოს დემოკრატიული რესპუბლიკის ძალების წინააღმდეგ, მაგრამ წინააღმდეგობის გადალახვა ვერ მოხერხდა. ამისათვის ნ. აქირთავამ აფხაზეთის რევკომის სახელით თხოვნით მიმართა ს. ორჯონიკიძეს აჯანყებულთა დასახმარებლად გამოეგზავნათ წითელი არმია. მალე მოვიდა პასუხი: „წითელი არმია თავს უღალატებს თუ დახმარების ხელს არ გაუწვდის აფხაზეთის აჯანყებულ მუშებსა და გლეხებს დამპყრობელთა წინააღმდეგ ბრძოლაში“. მალე IX წითელმა არმიამ (სარდალი მ. კ. ლევანდოვსკი, პოლიტგანყოფილების უფროსიდ. ა. ფურმანოვი), რომელიც იმ დროს დისლოცირებული იყო ყუბანსა და შავი ზღვის სანაპიროებზე, მიიღო საბრძოლო დავალება: „დახმარება აღმოუჩინოს აფხაზეთის მოსხლეობას საბჭოთა ხელისუფლების დამყარებაში“. ნ. აქირთავა მისი რაზმით შეუერთდა წითელი არმიის ნაწილებს. ის დანიშნეს 31-ე მსროლელი დივიზიის პოლიტმუშაკად. სწორედ ამ დივიზიას ჰქონდა დავალებული დახმარება აღმოეჩინა აფხაზეთის აჯანყებულებისათვის. ოპერაციის დაწყების წინ დივიზიის კომისარ პ. მორენცთან გაიმართა თათბირი. ამ თათბირზე პირველი გამოვიდა ნ. აქირთავა, რომელმაც დაწვრილებით მოუთხრო თათბირის მონაწილეებს აფხაზეთის რევკომის საქმიანობაზე და მთელ საქართველოში არსებულ მდგომარეობაზე. აღნიშნული თათბირის მონაწილე 92-ე ბრიგადის ყოფილი კომისარი ნ. რუპასოვი იგონებდა, რომ „ნ. აქირთავა ლაპარაკობდა ცოცხლად, მკაფიოდ და ლამაზად. ეს იყო სიმპათიური, ტანადი, ახალგაზრდა კაცი“. შემდგომ დღეებში ნ. აქირთავა სიტყვით გამოვიდა ქვეგანაყოფებში წითელარმიელთა მიტინგებზე.
22 თებერვალს ნ. აქირთავას რედაქციით სოჭში გამოვიდა აფხაზეთის რევკომის ორგანო გაზეთი „გოლოს ტრუდოვოი აბხაზიი“, რამდენიმე სტატია ნ. აქირთავას მიერ იყო დაწერილი. 26 თებერვალს, გუდაუთის გათავისუფლების დღეს, ნ. აქირთავას თავმჯდომარეობით მოეწყო ადგილობრივი მუშაკებისა და წითელი არმიის ნაწილების პოლიტმუშაკების გაერთიანებული კრება. ამ კრებაზე შეიქმნა გუდაუთის სამაზრო რევკომი. იმავე დღეს აქირთავამ ს. ორჯონიკიძისაგან მიიღო დეპეშა, სადაც იგი მიესალმა აფხაზეთის გათავისუფლების წარმატებით მიმდინარეობას. იგი იტყობინებოდა, რომ თბილისის თავზე ფრიალებდა საბჭოთა ხელისუფლების წითელი დროშა.
ნ. აქირთავამ თავის მხრივ აფხაზეთის რევკომის სახელით მიმართა ბზიფის აფხაზეთის მოსახლეობას მოწოდებით: „დავძაბოთ მთელი ძალები მენშევიკური ბანდების ნაშთების გასანადგურებლად“. იგი წინადადებას იძლეოდა დაუყოვნებლივ გამოეგზავნათ აფხაზეთის რევკომის განკარგულებაში 20-20 შეიარაღებული „კერაზელი“ მებრძოლი.
1921 წლის 4 მარტს აფხაზეთში გამოცხადდა საბჭოთა ხელისუფლება. მარტის ბოლოს მოხდა რევკომის წევრებს შორის მოვალეობის განაწილება. ნ. აქირთავას დაუქვემდებარდა სახალხო განათლების, იუსტიციის, ჯანმრთელობის დაცვის, შრომისა და სოციალური უზრუნველყოფის განყოფილებები. ამავე დროს ის იყო რკპ (ბ) აფხაზეთის ორგბიუროს წევრი. უფრო გვიან ნ. აქირთავა მუშაობდა აფხაზეთის რევკომის თავჯდომარის მოადგილედ, საგარეო ვაჭრობის სახალხო კომისრად და სახალხო მეურნეობის საბჭოს თავმჯდომარედ.
მნიშვნელოვანი პოლიტიკური მოვლენა იყო აფხაზეთის საბჭოთოების I ყრილობა, რომლითაც დამთავრდა რევკომების სისტემის გადასვლა საბჭოების არჩევით ორგანოებში. აღნიშNულ ყრილობაზე კანონმდებლურად დამტკიცდა აფხაზეთის რესპუბლიკის სახელმწიფოებრივ-უფლებრივი ფორმა საქართველოს სსრ-ის ჩარჩოებში.
1922 წლის მარტში ნ. აქირთავა დანშნეს გაზეთ „გოლოს ტრუდავოი აბხაზიის“ პასუხისმგებელ რედაქტორად და კომკავშირის საოლქო კომიტეტში პარტიის საოლქო კომიტეტის მუდმივ წარმომადგენლად. აპრილში ნ. აქირთავას ირჩევენ პარტიის აფხაზეთის საოლქო კომიტეტის მდივნად. 1923 წლიდან მუშაობდა კავკასიის წითელდროშოვანი წითელი არმიის პოლიტსამმართველოს უფროსის მოადგილედ — თბილისში. 1924 წლის აგვისტოში იგი დანიშნეს სამხედრო-საზღვაო ინსპექციის უფროსად და ამიერკავკასიის „მუშგლეხინის“ კოლეგიის წევრად.
1925 წელს ის კვლავ აფხაზეთშია, სადაც მუშაობდა აფხაზეთის სსრ-ის სახალხო კომისართა საბჭოს თავჯდომარის მოადგილედ და რესპუბლიკის იუსტიციის სახალხო კომისრად. 1926 წლის აპრილიდან 1927 წლის დასაწყისამდე ნ. აქირთავა მუშაობდა სკპ აჭარის საოლქო კომიტეტის მდივნად, შემდეგ 1927 წლის ოქტომბრამდე — საქართველოს „მუშგლეხინის“ სახალხო კომისრის მოადგილედ და სახვა საპასუხისმგებლო პოსტებზე.
1927 წელს ტროცკისტობის ბრალდებით დააპატიმრეს, გარიცხეს რკპ (ბ) რიგებიდან და გადაასახლეს კოკანდში. 1934 წელს ის გადასახლებიდან ბრუნდება. მას უარი ეთქვა პარტიის რიგებში დაბრუნებაზე, რის გამოც ღია წერილით გააკრიტიკა სტალინის მთავრობა.
1935 წელს კვლავ დააპატიმრეს და გადააასახლეს. 1937 წელს თბილისში დააბრუნეს, სადაც გამოუტანეს განაჩენი — დახვრეტა. 1954 წელს მოხდა მისი რეაბილიტაცია.
რესურსები ინტერნეტში
კატეგორია:დაბადებული 31 ოქტომბერი კატეგორია:დაბადებული 1894 კატეგორია:გარდაცვლილი 1937 კატეგორია:აფხაზი რევოლუციონერები
518
თარიღი უცნობია
*
გრძივი ტალღა
გრძივი ტალღა არის ტალღა, რომელშიც ტალღის გავრცელების მიმართულება (ნაწილაკების) ვიბრაციის მიმართულების პარალელურია. მექანიკურ გრძივ ტალღებს ხშირად კუმშვად ტალღებადაც მოიხსენიებენ.
არაელექტრომაგნიტური გრძივი ტალღები
გრძივი ტალღის მაგალითებია ბგერითი ტალღა და სეისმური P-ტიპის ტალღა.
ბგერითი ტალღა
გრძივი, ჰარმონიული ბგერითი ტალღის სიხშირე და ტალღის სიგრძე აღიწერება ფორმულით
სადაც:
ჩვეულებრივი სიხშირე f, რომელიც იზომება ჰერცებში, კუთხური სიხშირის მეშვეობით შემდეგი ფორმულის მეშვეობით შეიძლება ვიპოვოთ
ბგერითი ტალღისთვის ტალღის ამლიტუდა არის ტალღის გავცელებისას წნევის შეუშფოთებელ მნიშვნელობასა და მაქსიმალურად შეშფოთებულ მნიშვნელობას შორის სხვაობის მოდული.
ბგერის გავრცელების სიჩქარე დამოკიდებულია გარემოზე, რომელშიც ტალღა ვრცელდება და ტემპერატურაზე.
ელექტრომაგნიტური გრძივი ტალღები
მაქსველის განტოლებების მიხედვით ვაკუუმში შეიძლება ვრცელდებოდეს ელექტრომაგნიტური ტალღა, რომელიც განივ ტალღას წარმოადგენს. თუმცა, გარემოში, მაგალითად პლაზმაში შეიძლება არსებობდეს როგორც განივი, ასევე გრძივი, ან/და შერეული ტიპის ელექტრომაგნიტური ტალღები.
რესურსები ინტერნეტში
موجة طولية Ona longitudinal Podélné vlnění Longitudinalwelle Longitudinal wave Pikilaine Διαμήκη κύματα Onda longitudinal Onde longitudinale Onda longitudinale Išilginė banga Longitudinális hullám അനുദൈര്‍ഘ്യതരംഗം Longitudinale golf Fala podłużna Ondas longitudinais Longitudinal wave Vzdolžno valovanje Longitudinell våg ஒலி அலை Повздовжня електромагнітна хвиля 纵波
კატეგორია:ტალღები
Gemmula lisajoni
Gemmula lisajoni — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
შაშვისებრნი
შაშვისებრნი (Turdidae) — ფრინველთა ოჯახი ბეღურასნაირთა რიგისა, მოიცავს მთელ მსოფლიოში გავრცელებულ (არ არის ანტარქტიკაში, არქტიკის მკაცრ რაიონებში, ავსტრალიის ნაწილსა და ზოგიერთ ოკეანურ კუნძულზე) 40-70 გვარის 300-მდე სახეობას. ოდნავ წაგრძელებული ტანადი სხეული აქვთ. სულ სხვადასხვანაირად არიან შეფერილი. ახასიათებთ სქესობრივი დიმორფიზმიც. იკვებებიან მწერებით, ჭიებით, მოლუსკებით, წვრილი ხილითა და კენკრით. საქართველოში გვხვდება 22 სახეობა. საქართველოს „წითელ წიგნში“ შეტანილია წითელმუცელა ბოლოცეცხლა და წითური ასპუჭაკა. ბინადრობენ განსხვავებულ ლანდშაფტებში, დებენ 3-6, იშვიათად მეტ კვერცხს. ნაწილი წელიწადში 2-ჯერ ბუდობს. მრავალი სახეობის მამალი კარგი მგალობელია.
ლიტერატურა
კატეგორია:ბეღურასნაირნი
ლა-პუებლა
ლა-პუებლა (La Puebla) — მუნიციპალიტეტი ესპანეთში, შედის ბალეარის კუნძულების ავტონომიური გაერთიანების რაიგერის კომარკაში, მდებარეობს კუნძულ მალიორკაზე. ფართობი — 48,59 კმ². მოსახლეობა — 13 764 კაცი (2020 წ.).
სქოლიო
კატეგორია:ბალეარის კუნძულების მუნიციპალიტეტები
იოანე XIV (პაპი)
იოანე XIV (Johannes PP. XIV; ერისკაცობაში პიეტრო პავიელი; დ. ? — გ. 20 აგვისტო, 984) — რომის პაპი 983–984 წლებში.
ჯალი
ჯალი — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (მოქვის თემი), მდინარეების მოქვისა და ღალიძგის შუამდინარეთში. ზღვის დონიდან 160 მ, ოჩამჩირიდან 32 კმ, აკვასკიიდან (უახლოესი რკინიგზის სადგური) 10 კმ. სახელწოდება ქართულია. მეგრულად „ტყეს, კორომს“ ნიშნავს. იგივეა, რაც ჯალონი. 1923-1924 წლებში კოდორის მაზრაში შეიქმნა ჯალის სასოფლო საბჭო. იგი არსებობდა 1954 წლამდე, როცა ჯალის სოფსაბჭო მოქვის სასოფლო საბჭოს შეუერთეს. 2008 წლიდან ოკუპირებულია რუსეთის ფედერაციის მიერ.
იოანე XIV (პაპი)
კატეგორია:რომის პაპები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 20 აგვისტო კატეგორია:გარდაცვლილი 984
ცნობილი ქართველები: ფ
ფხ
კატეგორია:ქართველები
ლიმპიო
იგი ესპანურ-გუარანის შეჯვარების ერთ-ერთი პირველი ცენტრი იყო. ესაზღვრება მდინარეები: პარაგვაი, სალადო და სან-ფრანსისკო. მფარველი წმინდანია წმინდა იოსები.
ლიმპიო პარაგვაის ერთ-ერთ უძველეს ქალაქად მიიჩნევა. მისი ფართობი დაახლოებით 117 კმ²-ია. მოიცავს 20 კვარტალს. თუმცა, ზოგიერთი მათგანი ჯერ კიდევ სასოფლო-სამეურნეო ხასიათისაა, მაგრამ ზოგიერთი უფრო ურბანიზებულია.
ქალაქი გაშენებულია დედაქალაქ ასუნსიონიდან 23 კმ-ის დაშორებით, ცენტრალური დეპარტამენტის სხვა ქალაქებს შორის. გააჩნია პორტი მდინარე პარაგვაიზე, რომელიც ადრეულ წლებში საკმაოდ მნიშვნელოვან როლს თამაშობდა კომერციულ საქმიანობასა და ადგილობრივ ინდუსტრიაში. ეს რაიონი იმიგრაციული ცენტრია, უპირველესად ასუნსიონისა და ინფრასტრუქტურის სიახლოვის გამო.
რესურსები ინტერნეტში
კატეგორია:პარაგვაის ქალაქები
ავღანეთი 1996 წლის ზაფხულის ოლიმპიურ თამაშებზე
ავღანეთმა 1992 წლის ბარსელონის ოლიმპიადის გამოტოვების გამო, ზაფხულის ოლიმპიურ თამაშებზე მეათედ 1996 წელს, აშშ-ის ქალაქ ატლანტაში იასპარეზა. ნაკრები წარმოდგენილი იყო 1 სპორტსმენით. ამ ოლიმპიადაზე მათ ვერცერთი მედლის მოპოვება ვერ შეძლეს.
კორ-დ’ალენი
კორ-დ’ალენი (Coeur d'Alene) — ქალაქი აშშ-ში. მდებარეობს აიდაჰოს შტატში, კუტენაის ოლქში. 2010 წლის მონაცემებით ქალაქის მოსახლეობა შეადგენს 44137 კაცს.
იხილეთ აგრეთვე
კატეგორია:აიდაჰოს ქალაქები
ალრა
ალრა — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (ააცის თემი), მდინარე ააფსთის მარცხენა ნაპირზე. ზღვის დონიდან 40 მ, შავი ზღვიდან 5 კმ, გუდაუთიდან 16,5 კმ. 2008 წლიდან ოკუპირებულია რუსეთის ფედერაციის მიერ.
სქოლიო
კატეგორია:ააცის თემის სოფლები
ლიოსეტა
ლიოსეტა (Lloseta) — მუნიციპალიტეტი ესპანეთში, შედის ბალეარის კუნძულების ავტონომიური გაერთიანების რაიგერის კომარკაში, მდებარეობს კუნძულ მალიორკაზე. ფართობი — 12,09 კმ². მოსახლეობა — 6122 კაცი (2020 წ.).
სქოლიო
კატეგორია:ბალეარის კუნძულების მუნიციპალიტეტები
მოზამბიკის აეროპორტები
ქვემოთ მოცემულია მოზამბიკის აეროპორტების სია:
In the Wake of Poseidon
In the Wake of Poseidon — ინგლისური პროგრესული როკ-ჯგუფ King Crimson-ის მეორე სტუდიური ალბომი, რომელიც გამოვიდა 1970 წელს. ალბომის გამოცემის დროისთვის ჯგუფის შემადგენლობა უკვე შეიცვალა და მას იწერდა ოდნავ განსხვავებული კოლექტივი.
ისევე როგორც პირველ ალბომს, ამ დისკსაც ხსნის ქაოტური ენერგიული კომპოციზია. ალბომის რამდენიმე კომპოზიცია სრულდებოდა საკონცერტო გამოსვლებსა და ტელეგადაცემებზე.
ალბომის ყდა
ალბომის გარეკანზე გამოტანილია ნახატი 12 პროტოტიპი. ნახატის ავტორია ტამო დე ჯონგი. ეს 12 პიროვნებაა:
სიმღერების სია
ევროპაში Island-ის და Polydor-ის მიერ გამოცემულ ყველა გრამფირფიტის სტიკერზე თავდაპირველად „Peace – A Theme“ შეცდომით მიუთითებელი დარჩა. ამასთან, „The Devil's Triangle“ და მისი სამი ნაწილი ოთხ სხვადასხვა სიმღერად იყო მითითებული. აშშ-ის და იაპონურ გამოცემებში ეს შეცდომა დაშვებული არ ყოფილა.
ყველა სიმღერის ავტორები - რობერტ ფრიპი და პიტერ სინფილდი, გარდა მითითებულისა.
სქოლიო
კატეგორია:King Crimson-ის ალბომები კატეგორია:1970 წლის ალბომები კატეგორია:პროგრესული როკ-ალბომები კატეგორია:E.G. Records-ის ალბომები
იოანე XV (პაპი)
იოანე XV (Johannes PP. XV; დ. ? – გ. მარტი, 996) –  რომის პაპი 985-996 წწ.
წარმოშობით რომაელი. ამ უნიათო პაპის ბედსაც კრესცენცი განაგებდა. პირველად კათოლიკური ეკლესიის ისტორიაში სწორედ მის დროს მოხდა კანონიზაცია. პაპმა ლატერანის ტაძარში წმინდანად შერაცხა ულრიხ აუგსბურგელი.
კატეგორია:რომის პაპები კატეგორია:გარდაცვლილი 996
ნიემბი
ისევე როგორც სხვა ისტორიული ქალაქები, ნიემბიც გაშენებულია ეკლესიის გარშემო, რომელიც 1718 წელს ესპანელმა მოსახლეებმა დააარსეს, მაშინ, როდესაც ქალაქის მოსახლეობა 2 187 ადამიანს შეადგენდა.
2002 წლის მონაცემებით, ნიემბეის მოსახლეობა 71 909 ადამიანი იყო. ქალაქი განსაკუთრებულად ურბანიზებულია. მაცხოვრებელთა უმეტესი ნაწილი ასუნსიონში მუშაობს.
საილენტ ჰილი (ფილმი)
საილენტ ჰილი — 2006 წლის საშინელებათა ჟანრის ფილმი, რომელიც გადაღებულია კრისტოფ გენსის რეჟისორობით. ფილმი გადაღებულია ამავე სახელწოდების თამაშის მიხედვით.
როგორც იცით "მგლების საძმოს" რეჟისორი კრისტოფერ გენსი არის საილენტ ჰილის დიდი მოყვარული, პირველად მან ითამაშა საილენტ ჰილ 1 2000 წელს, როგორც თავად ამბობს კინოს გადაღების სურვილი მას 6 წლის წინ გაუჩნდა, როდესაც მან დაურეკა სამუელ ჰადიდას და უთხრა "ჩვენ აუცილებლად უნდა გავაკეთოთ საილენტ ჰილი 1-ის ადაფტაცია ეკრანზე" კრისტოფერ გენსის საყვარელი სერია არის მეორე.
ფილმის პრეზენტაცია შედგა 2006 წლის 21 აპრილს. ასეთი დაგვიანებული ეკრანიზაციის მიზეზი იყო, თამაშის შემქმნელებთან დაკავშირება, მათთან ერთად სიუჟეტის აგება რომელზეც თიმსაილენტიც თანახმა იქნებოდა, მსახიობების წარმატებული შერჩევა და სხვა მრავალი.
თავდაპირველად გენსი აპირებდა მთავარი პერსონაჟი ყოფილიყო კაცი სახელად ჰარი მეისონი, რადგან ფილმი არის აგებული თამაშის პირველ სერიაზე (საილენტ ჰილი 2-ის ელემენტებით), მაგრამ როგორც თვითონ ამბობს, რომ დაუკვირდა ჰარის ხასიათს და ქცევას, განაცხადა, რომ დიდან არ განსხვავდებოდა მისი ემოციები ქალისაგან და გადაწყვიტა შეეცვალა პროტაგონისტის სქესი და ათამაშა რადა მიჩელი, როუს და სილვას როლში.
ფილმი არის აგებული - თამაშის პირველ სერიაზე, მაგრამ შეცვლილია საკმაოდ ბევრი რამ: დალიას ხასიათი, დასასრული, პერსონაჟები და ა.შ
ფილმი მოგვითხრობს და სილვების ოჯახზე, როუზის და ქრისტოფერის შვილს, შერონს ჭირს განუკურნებელი დაავადება - აქვს მთვარეულის ნიშნები ღამით დგება და ძილში განწირულად ყვირის ქალაქის სახელს "საილენტ ჰილს", რის გამოც როუზს გაუჩნდება აზრი, რომ მისი განკურნება შეიძლება იმ ქალაქის მეშვეობით, რომელსაც ბავშვი გაიძახის ძილში - იმის მიუხედავად, რომ მისი ქმარი კატეგორიულად წინააღმდეგია ბავშვის იქ ჩაყვანაზე და აიძულებს ცოლს სასწრაფოდ ჰოსპიტალიზაცია გაავლევინოს. მაგრამ ყოველგვარი ქმართან დამშვიდობების გარეშე - გადაწყვიტავს ჩუმად გაემართოს საილენთ ჰილში თვითონ და შერონი.
ქალაქში მოხვდებიან ზუსტად ისე როგორც თამაშის პირველ სერიაში, შუა ღამისას გზაზე მიმავალი მანქანით დაინახავენ გოგონას სილუეტს და რაიმე ინციდენტის თავიდან ასაცილებლად რულის მაქსიმალურად მოხვევის გამო მოსდით ავარია - ხოლო ამოღვიძებისას როუზი ხედავს უცნაური ნისლით დაბურულ გარემოს, და ქალაქის შესასვლელთან აღმართულ ძველ ტრაფარეტს, რომელსაც აწერია: "Welcome to Silent Hill" (კეთილი იყოს თქვენი მობრძანება საილენტ ჰილში). როუზი აღმოაჩენს, რომ იმ გზაზე, რომლითაც მოვიდა, რაღაც მიზეზით თვალუწვდენელი უფსკრულია გაჩენილი, და შესაბამისად ერდათერთი გზა არსებობს, ის ქალაქში უნდა შევიდეს. ქალაქი როუზს ნისლიანი, უკაცრიელი ქუჩებით ხვდება, სადაც შემზარავი საიდუმლო იმალება. ერთ-ერთ ქუჩაზე როუზი დაინახავს გაქცეული გოგონას სილუეტს, რომელიც ძალიან ჰგავს შერონს, როუზი გამოუდგება მას, ამ დროს შორიდან მოისმის სირენის შემაძრწუნებელი ხმა და ქალაქი დაბნელებას იწყებს....
შესავალი
საილენტ ჰილი - იდუმალი ქალაქია დასავლეთ ვირჯინიაში, ტოლუკას ოლქი... ოდესღაც ეს საკმაოდ აყვავებული პატარა ქალაქი იყო, მაგრამ ახლა ის სრულიად მიტოვებულია - ამ ადგილს რუკაზეც ვერ ნახავთ. ხოლო საგაზეთო სტატიების მიხედვით, Silent Hill - შედის ამერიკის “აჩრდილების ქალაქების“ რიცხვში, სადაც ოდესღაც მდებარეობდა ნახშირის მომპოვებელი მაღარო, და მრავალი წელია არ წყდება მიწისქვეშა ხანძრები. მაინც რა გახდა ოდესღაც აყვავებული საკურორტო ქალაქის სრული დაცარიელების და მასში განვითარებული უცნაური მოვლენების მიზეზი? ერთადერთი საშუალება, გავცეთ ამ კითხვებს პასუხი და საიდუმლოს ფარდა ავხადოთ, არის ამ ადგილის ისტორიის ყურადღებით შესწავლა და იმის გაგება თუ რა კოშმარები იმალება დროის ფარდის მიღმა.
სიუჟეტი
1974 წლამდე - ბნელი წარსული
უხსოვარი დროიდან საილენტ ჰილში არსებობდა რელიგიური ორგანიზაცია რომლის სათავეში უმთავრესად ქალაქის ელიტა იდგა. სექტანტების რელიგია დაფუძნებული იყო იმ შეხედულებაზე, რომ ჩვენ დედამიწას ელოდება აპოკალიფსი - და ერთადერთი საშუალება ამ საშინელი მოვლენის თავიდან ასაცილებლად მათთვის იყო ის, რომ პერიოდულად “განეწმინდათ ცეცხლით“ გოგონები, რომლებიც ბოროტებას ატარებდნენ - ასე ვთქვათ, ალქაჯები. მაგრამ ვის ჰქონდა უფლება განესაჯა და გადაეწყვიტა რომელი იყო ალქაჯი და რომელი უდანაშაულო?? ამ როლს იღებდნენ თავის თავზე რელიგიური ორგანიზაციის ხელმძღვანელები - ისინი მიუთითებდნენ არასასურველ მოქალაქეს, ფანატიკოსებს სჯეროდათ რომ ის მართლაც ალქაჯი იყო - და ცეცხლში წვამდნენ... ასეთი სასტიკი საიდუმლო რიტუალისთვის სექტის წევრებს ჰქონდათ განსაკუთრებული ადგილი - დარბაზი სადაც შეიძლება მოვხვდეთ გრენდ ჰოტელის 111-ე ოთახის გავლით, და სადაც შეეძლოთ დაუსჯელად ჩაედინათ ყველაზე კოშმარული დანაშაული (“განწმენდის“ ცერემონიალზე დაიშვებოდნენ მხოლოდ კულტის წევრები ცოდვილების გამოკლებით) ასე გრძელდებოდა უსასრულოდ ბევრჯერ და ხალხს სწამდა, რომ ისინი აღადგენდნენ სიწმინდეს და უდანაშაულობას, განდევლიდნენ ბოროტს, და ახკვეთავდნენ ბნელეთის დადგომას... მრავალი წელი იგონებდნენ ეს მეოცნებეები ისეთ რელიგიას, რომელიც გაამართლებდა მათ მოქმედებებს. სინამდვილეში, ნამდვილი ურჩხულები - ეს ადამიანები არიან. თავიანთი მოქმედებებით მათ თვითონ დადეს ეს ბოროტების მარცვალი... მაგრამ როდესღაც მოსავალი დამწიფდება და მოვა მომკელი, რომელიც აუწყებს ყველა ცოდვილს საშინელი შურისძიების შესახებ.
ქალს, სახელად დალია გილესპი, შეეძინა გოგონა, რომელსაც დაარქვა “ალისა“ და მიუხედავად იმისა, რომ გოგონას არ ჰყავდა მამა (რაც დალიას ბევრ პრობლემას შეუქმნიდა - სექტანტები მას ჩათვლიდნენ ცოდვილად იმის გამო, რომ ქორწინების გარეშე გააჩინა შვილი), დედა მაინც ბედნიერი იყო გოგონას დაბადებით - გულში მას უყვარდა თავისი შვილი.
1974 წლის დასაწყისი - სკოლის წლები
ამ პერიოდში ცხრა წლის ალისა სწავლობდა მიდვიჩ ელემენტარი სკოლაში - მაგრამ ბედნიერი ბავშვების ნაცვლად მას უწევდა ყოველდღე აეტანა თავისი კლასელების აბუჩად აგდება, ისინი მას ალქაჯს ეძახდნენ და მის მერხზე ამოჭრეს წარწერა “ალქაჯი (witch)“ მაგრამ რატომ ექცეოდნენ მას ასე, რა დააშავა? არაფერი... უბრალოდ საზოგადოებრივი აზრი: მშობლებმა უთხრეს თავიანთ შვილებს, რომ ალისა ცოდვის შვილია და არა ჰყავს მამა, და ბავშვებმაც დაიწყეს მისი დაცინვა, თითქოს მამის არარსებობა გოგონას ხდის რაღაც “სხვანაირს“, არა ადამიანს, არამედ ჯოჯოხეთის მოციქულს. სექტის გავლენა ქალაქში იმდენად ძლიერი იყო რომ სკოლაშიც კი პატარა ბავშვებს რელიგიური სულით ზრდიდნენ, უნერგავდნენ იმ აზრს, რომ “მათი მოწინააღმდეგეები აუცილებლად დაისჯებიან“ (All foes of the righteous will be condemned" - ასეთი წარწერა ეკიდა სკოლის შესასვლელთან) - ხოლო ქორწინებისგარეშე დაბადებული გოგონა ფანატიკოსების გაგებით ცოდვის ცოცხალი გამოხატულება იყო.
ხშირად ალისა იქამდე მიჰყავდათ, რომ მტირალი გოგონა ქალების ტუალეტში გარბოდა და იქ კაბინაში იმალებოდა - მაგრამ იქაც ვერ პოულობდა შვებას უცნაური დამლაგებლის კოლინის გამო (ზოგიერთი მომენტის მიხედვით “other world“-იდან, აგრეთვე ალისას მოგონებებიდან ვხვდებით, რომ დამლაგებელმა გოგონას რაღაც საშინელება გაუკეთა) დალიაც კი, ალისასს სიყვარულის მიუხედავად უძლური აღმოჩნდა, ვერ წავიდა საერთო აზრის წინააღმდეგ, ერთადერთი, რაც მას შეეძლო, ეს შვილის ნუგეში იყო... ბავშვის თვალში დედა მისი დამცველი, ღმერთი იყო - მაგრამ ღმერთიც ხანდახან უძლურია ხოლმე.
1974 წლის ნოემბერი (30 წლის წინ) - განწმენდის რიტუალი
როგორღაც რელიგიური ორგანიზაციის (კრისტაბელა) ერთ-ერთმა მთავარმა ქურუმმა დაარწმუნა დალია იმაში, რომ საჭირო იყო მისი ქალიშვილის სიბინძურისგან განწმენდა - ასე შვილისთვისაც უკეთესი იქნებოდა და დედისთვისაც (ალბათ დალიამ მაშინ არ იცოდა, რას ნიშნავდა ეს “განწმენდა“). როგორც კი მივიდა გოგონასთან ერთად გრენდ ჰოტელში, სადაც “განწმენდის“ რიტუალი უნდა შეესრულებინათ, იგი მიხვდა, რომ მოატყუილეს - და სინამდვილეში მის შვილს დაწვას უპირებდნენ. მხოლოდ ახლა მიხვდა, რა ჩაიდინა... შეგიძლიათ წარმოიდგინოთ რას გრძნობს დედა, რომელიც საკუთარ შვილს კარგავს - დალია გაიქცა დახმარების სათხოვნელად - მაგრამ უკვე გვიანი იყო... ამ დროს სექტანტები შეეცადნენ დაეწვათ პატარა ალისა - მაგრამ რიტუალი არ გამოვიდა იმ მიზეზიტ, რომ ცერემონიის დროს გადაყირავდა ცხელი ნახშირით სავსე ქვაბი, და სასტუმროს მთელი შენობა გადაიწვა (სწორედ მაშინ დაიწყო ხანძარი საილენტ ჰილში). როდესაც დალიამ პოლიცია მოიყვანა, მათ იპოვეს მეტალის კარკასზე სექტანტების მიერ მიბმული ცოცხალმკვდარი გოგონა, რომელსაც მთელს სხეულზე დამწვრობები ჰქონდა - ბავშვის გადარჩენაში მონაწილეობა მიიღო ოფიცერმა ტომას გუჩიმ (ამ ადამიანს არც შეეშინდა, საკუთარი ხელებით გაეხსნა გახურებული მეტალის ხელბორკილები, რათა გოგონა გადაერჩინა, და ამის გამო დიდი დამწვრობებიც მიიღო ხელისგულებზე) - მისი წყალობით ალისას გადარჩენა მოხერხდა და მიიყვანეს საავადმყოფოში ცოცხალი.
ხანძრის ეს საბედისწერო დღე გახდა მთელი საილენტ ჰილის არსებობის დასასრული - ბევრი დაიხოცა ხანძრის დროს, ბევრი - უკვალოდ გაქრა (მათი სხეულები ვეღარასოდეს იპოვეს)
1974 წლის ნოემბერი - 1995 წელი - საავადმყოფო
მრავალი წელი გაატარა დამწვარმა ალისამ ბრუკჰევენ ჰოსპიტალში (პალატა B151) - ის მხოლოდ ტკივილს, შიშს და მარტოობას გრძნობდა... როდესაც გტკივა და შეშინებული ხარ, შენი შიში და ტკივილი სიძულვილში გადაიზრდება, ხოლო სიძულვილი სამყაროს შეცვლას იწყებს. ალისას სიძულვილი კი იზრდებოდა და იზრდებოდა - ის მასში დუღდა. ეს სიძულვილი ისეთი ძლიერი გახდა, რომ ალისამ თავისი ჯავრი იყარა უდანაშაულო გოგოზე - საავადმყოფოში მომუშავე ლიზა გარლანდზე (რომელიც დაბრმავდა და “other world“-ის პატიმარი გახდა). შემდეგ გამოჩნდა ის - “ალისას ბნელი მხარე“, ნამდვილი დემონი. ერთადერთი, რაც მას სურდა, გადაექცია სამყარო ყველაზე საშინელ კოშმარულ სიზმრად, შური ეძია, აეძულებინა ეტანჯა ყველას, ვინც მას ტკივილი მიაყენა - და მაშინ მთელი სამყარო და საილენტ ჰილი შთანთქა კოშმარულმა სამყარომ.
ხოლო ყველაფერი კარგი, რაც ალისაში დარჩა, აგრძელებდა არსებობას პატარა გოგონაში, რომელიც ალისამ გადამალა თავის მიერ შექმნილი ჯოჯოხეთის მიღმა - ტოლუჩს ოლქის ბავშვთა თავშესაფარში.
9 წლის წინ - ბავშვის პოვნა
იმავე წელს თავშესაფარში მოვიდა უშვილო ცოლ-ქმარი - კრისტოფერი და როუზ დე სილვა, მათ იშვილეს ეს ბავშვი და დაარქვეს სახელად “შერონი”.
2 წლის წინ - პლიციელის გმირობა
ფილმის მოვლენებამდე ორი წლით ადრე ვიღაცამ ბენზოგასამართი სადგურიდან მოიტაცა ბიჭუნა და დატოვა ის საილენტ ჰილში, ჩააგდო შახტაში საიდანაც ბავშვი ვერ ამოვიდა. მაშინ პოლიციის ოფიცერი - გოგონა სახელად ქიბილ ბენეტი, რომელსაც მოტაცებული ბიჭის მოძებნა დაავალეს, თვითონ ჩაეშვა შახტაში, იპოვა ბიჭი და გაატარა იქ სამი დღე, ეხმარებოდა ბიჭს, სანამ მაშველი რაზმი არ მოვიდა. ასეთი ალტრუისტული საქციელის შემდეგ Cybil-მა დაიმსახურა საუკეთესო პოლიციელის რეპუტაცია, რომელსაც შეიძლება ნებისმიერი დავალება ანდო.
დღეს - მოვლენები ფილმში
9 წლის შერონ დე სილვას გამუდმებით ესიზმრება უცნაური სიზმრები, რომლებშიც ხედავს საიდუმლოებით მოცულ გოგონას. ხანდახან შერონს მთვარეულობის ნიშნებიც აღენიშნება, და სიზმარში სახლიდან გაურკვეველი მიმართულებით მიდის, და ყველაფერ ამასთან ერთად, ძილში უეცრად იწყებს ყვირილს და იძახის - საილენტ ჰილს - მაგრამ გამოღვიძებისას აღარაფერი ახსოვს. არ არის გასაკვირი, რომ მშობლები უკიდურესად შეშფოთებულები არიან - მათ გოგონას ხომ აშკარად რაღაც უბედურება სჭირს. მამა (კრისტოფერი) სთავაზობს მოათავსონ გოგონა საავადმყოფოში გამოსაკვლევად, მაგრამ დედა (როუზი) თვლის, რომ ასეთი მეთოდები შედეგს არ მოიტანს, და სჯობს გოგონა წაიყვანონ საილენტ ჰილში, რომ გამოარკვიონ შვილის უცნაური დაავადების მიზეზები.
ამგვარად, ერთ მშვენიერ დღეს, როუზი, ქმრისგან მალულად, წაიყვანს გოგონას და წავლენ მიგდებულ საილენტ ჰილში, რაც ნამდვილად არ იყო კარგი იდეა. მგზავრობის დროს შერონს კვლავ რაღაც უცნაურობა ემართება - მიუხედავად იმისა, რომ ადრე გოგონას დახატული ნახატები იყო მკვეთრი და ფერადოვანი, რაღაც მიზეზების გამო ქალაქთან მიახლოებისას მისი ხატვის მანერა რადიკალურად იცვლება: გოგონას ნახატები ხდება შავბნელი და შიშით სავსე - იქ ჩვენ ვხედავთ რამდენიმე ბნელ ადამიანს, რომელთაც პატარა გოგონა უჭირავთ, ორ გოლიათს რომლებიც ცეცხლს აფრქვევდნენ, გოგონა ხელებით ჰყავდათ დაჭერილი (თითქოს მათი გახლეჩა უნდოდათ) და უცნაურ ეკლესიას ცეცხლის ფონზე... აღსანიშნავია, რომ გაღვიძებულ შერონს აღარ ახსოვს, როგორ დახატა ეს საშინელი სურათები.
გონზე მოსული როუზი ხედავს, რომ გარშემო აღარავინაა - იქნებ ეს მხოლოდ სულელული სიზმარი იყო?? მაგრამ არა, ქუჩაში კვლავ მოდის ეს უცნაური თოვლი-ფერფლი. გარშემო ყველაფერი ბურუსით არის მოცული, გზებზე კი გამოუცნობი უფსკრულებია. ერთ-ერთ ასეთ უფსკრულთან როუზს შეხვდება უცნაური ქალი, რომელსაც თითქმის დაკარგული აქვს ადამიანის სახე - დალია გილესპი. მანაც დაკარგა გოგონა... მაგრამ როდესაც როუზი, რაღაც მიზეზის გამო, თავის მედალიონში მოთავსებულ შერონის სურათს აჩვენებს, დალია იწყებს ყვირილს, რომ შერონი ეს მისი შვილია - შეიძლება გელესპი ერთადერთი შვილის დაკარგვით ბოლომდეა ჭკუიდან გადასული, ან იქნებ მის უცნაურ ქცევაში აზრი იმალება??
როუზი გაექცა ჭკუიდან გადასულ დალიას და შემთხვევის წყალობით გადაეყრება ძველ ნაცნობს - პოლიციელ ქიბილ ბენეტს რომელიც მას ადრე შეხვდა და ბავშვის მოტაცებაში დაეჭვებულმა, მაშინვე დააპატიმრა დედიკო სიჩქარის გადაჭარბებისთვის. როგორც ჩანს ქიბილს წარმოდგენა არაა ქვს.
პერსონაჟები
შერონ და სილვა
სახელი: წარმოდგება სახელისაგან “ჩერილი” - პერსონაჟის სახელი თამაშის პირველი ნაწილიდან ანალოგიური ბედით.
მსახიობი: ჯოდელ ფერნანდი - ეს გოგონა ასევე ცნობილია მისტიკური სერიალით “სამეფო ჰოსპიტალი”, რომელიც გადაღებულია სტივენ კინგის რომანის მოტივების მიხედვით. ფილმში იგი ერთდროულად 3 პერსონაჟს ასახიერებს: შერონს, ალისასს ბავშვობაში, და “ბნელ ალესას”. "ეს გოგო არის განსაკუთრებული! მან იცის, თუ როგორ ითამაშოს" - აღფრთოვანებით ლაპარაკობს რეჟისორი გენსი ჯოდელის გარდასახვის ნიჭის შესახებ. ინტერნეტში არსებობს ჯოდელის საიტი რომელიც ამ მისამართზეა [www.jodelle-ferland.2ya.com]. აქ დაწვრილებით შეგიძლიათ შეიტყოთ არტისის ფილმოგრაფიის შესახებ, აგრეთვე დატანჯოთ ისედაც მოუცლელი გოგონა სულელური ფანატიკური კითხვებით “როგორი აზრის ხარ შენს პერსონაჟზე ფილმიდან“, “თამაშობდი თუ არა საილენტ ჰილს გადაღებამდე“ ა.შ.
როუზ და სილვა
შერონის გამზრდელი დედა, რომელმაც გადაწყვიტა წაეყვანა გოგონა საილენტ ჰილში. მიუხედავად იმისა, რომ ეს ქალი საკმაოდ გულჩვილია და სულაც არ წარმოადგენს დასავლეთის კინოში ფართოდ გავრცელებული ქალის ტიპს “სუპერმენი კაბაში“, იგი ყველაფერს იღონებს, რომ დაიცვას საყვარელი გოგონა. საბოლოოდ როუზი შერონთან ერთად ნისლიან ქალაქში რჩება
პროტოტიპი: როუზის სახის შექმნისას ფილმის შემქმნელების შთაგონების წყაროები იყვნენ ჰარი მეისონი პირველი ნაწილიდან და მანანა მესამე ნაწილიდან.
კრისტოფ და სილვა
შერონის გამზრდელი მამა, რომელიც საერთოდ არ იწონებდა როუის იდეას გოგონას საილენტ ჰილშში წაყვანაზე. მას შემდეგ, რაც მისი ცოლ-შვილი დაიკარგება საილენტ ჰილში, კრისტოფერი ინსპექტორ გუჩისთან ერთად მთელ ქალაქში ეძებს მათ - მაგრამ ვერ პოულობს, იმიტომ რომ ისინი სხვადასხვა სამყაროებში იმყოფებიან. (როუზი და შერონის “ნისლიანში”, თვითონ “ნორმალურში“) ასე, მაგალითად, “სკოლის“ სცენაში კრისტოფერი და როუზი იმყოფებიან ერთსა და იმავე ოთახში, მაგრამ საერთოდ ვერ ხედავენ ერთმანეთს ფილმის მოვლენების პროცესშის, კრისტოფერი ცდილობს ყველაფერი გააკეთოს რომ გაიგოს რა მოხდა, მაგრამ საბოლოოდ მისი მცდელობები უშედეგო აღმოჩნდა.
მსახიობი: სინ ბენი - ცნობილია ფილმით “ბეჭდების მბრძანებელი” ვფიქრობ, წარდგენა არ სჭირდება.
ქიბილ ბენეტი
ჯგერიანი
ჯგერიანი (ყოფილი ლანჯონა), სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (რეკის თემი), აფხაზეთის გორაკ-ბორცვიან მთისწინეთში. ზღვის დონიდან 140 მ, ოჩამჩირიდან 40 კმ. 2008 წლიდან ოკუპირებულია რუსეთის ფედერაციის მიერ.
საილენტ ჰილი (ფილმი)
პერსონაჟები
ალტრუისტულად განწყობილი ქალი - პოლიციელი ქალაქ ბაჰამიდან, რომელიც მზად არის თავი გასწიროს სხვების გულისთვის. ის ნისლიან საილენტ ჰილში ხვდება, როდესაც მოტოციკლეტით მისდევდა როუზს და შერონს და მოხვდა ავარიაში. შემდგომში იგი ეხმარება მთავარ გმირს, რითიც შეუძლია, მაგრამ საბოლოოდ სექტანტების ხელით კვდება - მას პოლიციელის საყვარელი ტაბელური პისტოლეტიც არ შველის. რეჟისორი ასეთ კომენტარს აკეთებს “ამ ნისლიან ქალაქში პოლიციელები ჩვეულებრივ ადამიანებზე უკეთესად არ ისვრიან“.
ჯგერიანი
ლიტერატურა
კატეგორია:რეკის თემის სოფლები
საილენტ ჰილი (ფილმი)
პერსონაჟები
მსახიობი: ლაური ჰოლდენი. კრისტოფერ გენსი თავის დღიურში იმის შესახებ, თუ ქიბილის როლში რატომ აირჩიეს ეს მსახიობი, წერს: “როდესაც პირველად დავინახე ლაური, გარეგნულად საერთოდ არ ჰგავდა ქიბილს, მაგრამ მე ვიცოდი, რომ იგი იდეალურად შეეფერებოდა ამ როლს მისი მოძრაობის ბუნებრივობის, შინაგანი ძალის და სილამაზის გამო“. აღსანიშნავია, რომ როგორც ლაური გამოგვიტყდა, იმისათვის, რომ უკეთესად შეეგრძნო თავისი პერსონაჟი, მან საილენტ ჰილი 1-იც კი ითამაშა - და მივიდა კაფეში ქიბილთან პირველ შეხვედრამდე. აი რას ამბობს ერთ-ერთ ინტერვიუში თავის პერსონაჟზე: “ქიბილი გაიზარდა ბრაჰამში - პატარა ქალაქში საილენტ ჰილთან ახლოს. იგი ძალიან დამოუკიდებელი ადამიანია, რადგანაც ცამეტი წლის იყო, დედა რომ მოუკვდა, მამა კი ფაქტობრივად არც ჰყოლია. ბრაჰამში რელიგიის ძლიერი გავლენა იყო, მე მგონია, ამიტომ ქიბილის დედა ნამდვილი მორწმუნე იყო და საშინელ ტანჯვაში მოკვდა... ნამდვილად დაამჩნია ნაიარევი ქიბილის სულზე. იმის გამო, რაც დაემართა დედას, გოგონა ერიდებოდა ყველანაირ რელიგიას. ამის გამო ქიბილი საკმაოდ მარტოსული გახდა, მას არ ჰყავდა ბევრი მეგობარი. მაგრამ ეს ქიბილისთვის ნორმალური იყო, რადგან მან იპოვა მიზანი ცხოვრებაში - “ემსახურე და დაიცავი“. განსაკუთრებულად ცდილობს ბავშვების დაცვას. მის ცხოვრებაში ბევრი რამ მომხდარა... მგონია, რომ ქიბილი რაღაც განსაკუთრებით უდგება ბავშვების დახმარებას, იმიტომ რომ შინაგანად მას სურს, იგრძნოს თავი დედად“.
დალია გილესპი
ალისა გილესპის დედა რომელსაც შვილი ძალიან უყვარდა, მაგრამ ვერ გაუწია წინააღმდეგონა ფანატიკოსების აზრს. დალია - ერთადერთია მთელს ქალაქში, რომელსაც შეუძლია დაუბრკოლებრივ იყოს კოშმარულ სამყაროში, შიშის გარეშე იქნეს მოკლული - მაგრამ იგი არ სჭირდება ბნელეთს... ეს პერსონაჟი თამაშშიც არსებობდა, მაგრამ ფილმში დალიას სახე საწინააღმდეგოდ არის შეცვლილი - ერთადერთი, რაც დარჩა თამაშიდან - ეს დალიას ჩვევაა, ილაპარაკოს გაუგებარი ფრაზებით.
მსახიობი: დებორა კარა ანგერი - მან ასევე ითამაშა მისტიკურ ფილმში “თეთრი ცხვირი“, რომლის სიუჟეტის ზოგიერთი ასპექტი აშკარად იკვეთება საილენტ ჰილი 2-ის იდეებთან.
ალისა გილესპი
ფანატიკოსების მიერ დამწვარი გოგონა, რომლის ტკივილმა და სიძულვილმა შექმნა კოშმარული სამყარო.
მსახიობი: ტანია ალენი - ითამაშა ალისა 40-წლის ასაკში, რომელსაც ჩვენ ვხედავთ ფილმის შუა ნაწილში საწოლზე მწოლიარეს და “ხოცვა - ჟლეტის“ ფინალურ სცენაში. ჯოდელი ფერლანდმა ითამაშა ალისა 9 წლის ასაკში მოგონებების სცენებში. პატარა გოგონა, რომელსაც სწყურია სექტანტებზე შურისძიება. რეჟისორი აღწერს მას, როგორც “აბსოლუტური ბოროტების განსახიერებას“
ექთანი წითელ ტანსაცმელში
ეს ექთანი უვლიდა დამწვარ გოგონას საავადმყოფოში, მაგრამ ალისას სიძულვილი ისეთი ძლიერი იყო, რომ მან იგი საბრალო ექთანზე გადმოანთხია, დააბრმავა იგი და სამუდამოდ მოათავსა მისი სული კოშმარულ სამყაროში. ჩვენ მას ვხვდებით იმ ოთახში, სადაც პოულობენ დამწვარ ალისას - როგორც ჩანს, იგი გამუდმებით ტირის და გარკვეული მიზეზების გამო, არ სურს, რომ მისი დამახინჯებული სახე ვინმემ ნახოს.
პროტოტიპი: ექთნის პროტოტიპს წარმოადგენს გოგონა ლიზა გარლანდი საილენტ ჰილი 1-იდან, რომელიც ასევე ალისას კოშმარული სამყაროს ტყვე იყო (თუმცა, იგი არავის დაუბრმავებია).
კოლინი
უცნაური დამლაგებელი, რომელიც 30-წლის წინ მიდვიჩის სკოლაში მუშაობდა. ჩვენ მას ვხედავთ ალისას მოგონებებში, ვხედავთ მის გვამს “ნისლიან სამყაროში” და ვხედავთ მას მონსტრის სახით “კოშმარულ სამყაროში“. გარკვეული მიზეზების გამო ალისამ იგი ყველაზე მეტად შეიძულა - ამის გასაგებად საკმარისია შევხედოთ მის გვამს “სხვა სამყაროში“ ანდა იმას, თუ რა საშინელ მონსტრად გვევლინება იგი “კოშმარულ სამყაროში“. კრისტოფერ გენსი თავის დღიურში სვამს კითხვას, თუ რა საშინელება ჩაიდინა ისეთი რომ ასედი ხვედრი დაიმსახურა: "რა თქმაუნდა, დიდი შეკითხვაა "რა გააკეთა ამ ბიჭმა, რომ დაიმსახურა მონსტრად გარდაქმნა?". ზოგი ფიქრობს, ის სცემდა ალისას, ზოგი - მან ძალა იხმარა მასზე. ყოველ შემთხვევაში ფილმში ამ კითხვაზე პასუხს ვერ ვპოულობთ.
ტომას გუჩი
პოლიციის ინსპექტორი, რომელიც მონაწილეობდა ალისას გადარჩენაში საილენტ ჰილის ხანძრის დღეს - მისი მამა ქალაქში ცხოვრობდა და საპარიკმახეროს მფლობელი იყო, მაგრამ ხანძრის დროს დაიღუპა. როგორც ვხედავთ, თავისი მოვალეობის შესრულებისას, გუჩიმ გადაარჩინა გოგონა, მაგრამ უძლური იყო 30 წლის მამის გადასარჩენად - ასე რომ მან კარგად იცის ახლობელი ადამიანის დაკარგვის სიმწარე....
ეს მშვიდი და ჭკვიანი ადამიანი კრისტოფერს ურჩევს, არ ჩაიდინოს სისულელე და არ ჩაერიოს სხვის საქმეში. ის აგრეთვე დიდ პატივს სცემს ქიბილ ბენეტს და თვლის, რომ ის ყველაზე კარგად მოახერხებს საილენტ ჰილის დაკარგული ხალხის მოძებნას.
გვარი: პერსონაჟის გვარი წარმოადგენს მინიშნებას თამაშის პირველ ნაწილზე, სადაც პოლიციელი სახელად გუჩი, რომელიც ნარკოტიკების გაყიდვის საქმეს იძიებდა, დაიღუპა მიზეზით, რომელიც გულის შეტევას ჰგავდა, პირველი ნაწილის მოვლენებამდე რაღაც დროით ადრე მაგრამ გვარის გარდა მასთან ფილმის პერსონაჟს არაფერი საერთო არ აქვს.
მსახიობი: კიმ კოატესი
კრისტაბელა
რელიგიური ორგანიზაციის უზენაესი ქურუმი, რომელიც ღრმად არის დარწმუნებული თავის სიმართლეში და მონაწილეობდა 9 წლის ალისა გილესპისს განწმენდის ცერემონიაში. მისი იდეოლოგია იმაში მდგომარეობს, რომ გაანადგუროს (დაწვას) ყველაფერი, რაც მას არ ემორჩილება. ბოლოს და ბოლოს ალისა ნაკუწ-ნაკუწ დაგლეჯს საძულველ კრისტაბელას. “ცალსახად უარყოფითი“ პერსონაჟის მკაფიო მაგალითი.
სახელი: მიუხედავად იმისა, რომ პერსონაჟის სახელი ნასესხებია საილენტ ჰილის კომიქსებიდან (საილენტ ჰილი შავზე დახატვა, საილენტ ჰილი მოკვი/იცოცხლე), სინამდვილეში ამ პერსონაჟებს შორის არანაირი სიუჟეტური კავშირი არ არის. არ გვჭირდება საილენტ ჰილის სერიების დიდი ექსპერტობა, რომ მივხვდეთ, რომ ეს სახელი იყო სარეკლამო სვლა, რათა ფანების ინტერესი გამოეწვია.
პროტოტიპი: თუ ყურადღებით ადევნებთ თვალს კრისტაბელას მიმიკას და ქცევას, შენიშნავთ, რომ პერსონაჟის სახე ბევრ რამეში დაფუძვნებულია კლაუდიაზე საილენტ ჰილი 3-იდან. მით უფრო, თუ თამაშში კლაუდიას ბოროტმოქმედს ვერ დავარქმევთ, აქ რელიგიური ორგანიზაციის ქურუმის სახით ჩვენ მივიღეთ ბოროტმოქმედი, ამ სიტყვის სრული მნიშვნელობით.
მსახიობი: ალისა კრიგი - ცნობილია ფილმიდან ვარსკვლავური გზა: პირველი კონტაქტი. ინტერვიუში მსახიობი გამოგვიტყდა, რომ გადაღების წინ მოუწია საილენტ ჰილის რაღაც ნაწილის თამაში - თუმცა, ძალიან ცოტა ხნით.
ანა
გოგონა, რომელმაც დაარღვია სექტის აკრძალვები და წავიდა “დემონის“, ტერიტორიაზე, რათა დედისთვის საჭმელი მოეტანა. ქიბილი და როუზი ხვდებიან ანას გრენდ ჰოტელში - გარკვეული მიზეზების გამო იგი საშინლად ვერ იტანს დალიას. ბოლოს, როდესაც ბნელეთი ჩამოწვება, გოგონა იმის მაგივრად რო თავშესაფარში გაიქცეს, შესასვლელში ელოდება დალიასს, რათა ქვები ესროლოს - შედეგად ვერ ასწრებს გადარჩენას და იღუპება “მხეცის“ ხელით (მას უფრო ვიცნობთ სახელით ”პირამიდ ჰედი”).
ელეანორი
ადამი
კრისტაბელას ყველა ბრძანების შემსრულებელი.
მარგარეტი
მონაზონი, რომელიც მუშაობს ტოლუკას ოლქში მდებარე ბავშვთა თავშესაფარში, და რომელმაც იპოვა კარებთან მიგდებული პატარა გოგონა, რომელიც შემდგომ კრისტოფერმა და როუზმა იშვილეს.
რესურსები ინტერნეტში
კატეგორია:ინგლისურენოვანი ფილმები კატეგორია:ამერიკული ფილმები კატეგორია:2006 წლის ფილმები კატეგორია:საილენტ ჰილი
ორანგუტანი
აღწერა
სხეულის სიგრძე 1,2–1,5 (იშვიათად 1,8-მდე) მეტრია. მასა დედლისა — 30–50, მამლისა — 50–90 კგ (ტყვეობაში 140 კგ-მდე და მეტი). დღეს მცხოვრები მეხეური ცხოველებიდან ყველაზე დიდებია. წინა კიდურები მიწაზე მცხოვრებ სხვა ადამიანის მსგავს მაიმუნებზე გრძელი აქვთ (ჩამოშვებულ მდგომარეობაში კოჭამდეა), უკანები მოკლეა; განირჩევიან აგრეთვე მოწითალო-ყავისფერი შეფერილობის ბეწვით. თმის საფარი თხელია, თავსა და მხრებზე გრძელი თმებით წარმოქმნილი ფაფარია. ზრდასრულ მამლებს ულვაშები და წვერი აქვთ.
გავრცელება
180პქ|მინი|მარცხნივ|კალიმანტანური, სუმატრული და ტაპანულის ორანგუტანების თავები პლეისტოცენში ორანგუტანების გავრცელების არეალი სამხრეთ და ცენტრალურ ჩინეთამდე აღწევდა. დღეს მხოლოდ კალიმანტანსა და სუმატრაზე არიან წარმოდგენილი. ცხოვრობენ წვიმიან ტროპიკულ ტყეებში (მთებში ადიან ზღვის დონიდან 1500 მეტრამდე). მეხეური ცხოველებია. აქტიურობის პიკი დილისა და საღამოს საათებშია; შუადღისით ისვენებენ. ღამით ტოტებითა და ფოთლებით აშენებენ დიდ ბუდეს, რომელსაც, როგორც წესი, ერთხელ იყენებენ. ზოგჯერ დღისით დასვენებისთვისაც აშენებენ ზომის ბუდეებს. ძირითადად გადაადგილდებიან ხეებზე ცოცვით და ტოტიდან ტოტზე ხელების დახმარებით გადახტომით (ბრაქიაციით). მიწაზე იშვიათად მოძრაობენ (უმთავრესად ერთი ხიდან მეორემდე მისასვლელად), რა დროსაც ოთხივე კიდურ იყენებენ. დღის განმავლობაში 1 კმ მანძილს ფარავენ. ნაშიერებიანი დედლების ჯგუფი იკავებს დაახლოებით 0,65 კმ² ფართობის მონაკვეთს. ზრდასრული მამლები, როგორც წესი, მარტოულად ცხოვრობენ, 2–6 კმ² ტერიტორიაზე, რომელიც რამდენიმე ზრდასრული დედლის ტერიტორიასაც მოიცავს.
კვება
იკვებებიან უპირატესად ხილით, რომელთა შორის ჭარბობს ლეღვისა და დურიანის ნაყოფები; სეზონური გადაადგილებები ძირითადად ნაყოფის სიმწიფითაა განპირობებული. ჭამენ ასევე მცენარეთა სხვა ნაწილებს, მწერებს, მცირე ხერხემლიანებს, ფრინველთა კვერცხებს.
გამრავლება
ფიზიოლოგიური სქესობრივი სიმწიფე დედლის შემთხვევაში დაახლოებით 7 წელში დგება, თუმცა პირველ ნაშიერს 12 წლამდე არ შობენ. მამლები გამრავლებისათვის აუცილებელ სოციალურ სტატუსს 13–15 წლისანი იძენენ. მშობიარობებს შორი პერიოდი 3–4 წელია. მაკეობა 8–9 თვე გრძელდება. ჩვეულებრივ შობენ ერთ ნაშიერს (მასა 1,5–2 კგ). სიცოცხლის პირველი წლის მანძილზე, ზოგჯერ 2,5 წლამდეც კი, იგი დედას მკერდზე ჰკიდია, 3,5 წლის მიღწევისას რძით კვება წყდება; 7–8 წლამდე დედის დაცვის ქვეშაა. ტყვეობაში ორანგუტანი 59 წლამდე ცოცხლობს.
მდგომარეობა
ბუნების დაცვის საერთაშორისო კავშირის მიხედვით, სამივე სახეობა გადაშენების კრიტიკული საფრთხის ქვეშაა. უმთავრეს საფრთხეს წარმოადგენს ტყეების გაჩეხვა, რაც მათი საცხოვრებელი ბუნებრივი გარემოს განადგურებას იწვევს.
სქოლიო
*
Gemmula lordhoweensis
Gemmula lordhoweensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ავღანეთი 2008 წლის ზაფხულის ოლიმპიურ თამაშებზე
ავღანეთმა ზაფხულის ოლიმპიურ თამაშებზე მეთორმეტედ 2008 წელს, ჩინეთის დედაქალაქ პეკინში გამართულ XXIX ოლიმპიადაზე იასპარეზა. ნაკრები წარმოდგენილი იყო 4 სპორტსმენით. ამ ოლიმპიადაზე ავღანეთმა პირველად მოიპოვა ბრინჯაოს მედალი.
სქოლიო
კატეგორია:ქვეყნები 2008 წლის ზაფხულის ოლიმპიურ თამაშებზე კატეგორია:ავღანეთი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ნესვის ხე
ნესვის ხე, პაპაია (Carica papaya) — ტროპიკული მცენარე პაპაიასებრთა ოჯახისა. ხისებრი ბალახოვანი მცენარეა. გარეგნულად პალმას წააგავს. მისი ღეროს სიმაღლე 4-8 მ აღწევს. წვერზე ჯგუფად სხედან გრძელყუნწიანი, თათისებრ განკვეთილი დიდი ფოთლები. ნაყოფი ნესვს მოგვაგონებს; მწიფეს ხმარობენ ხილად, მკვახეს — ბოსტნეულად. სწრაფად იზრდება, დიდხანს არ ცოცხლობს, ნიადაგს ნაკლებად ირჩევს, ყინვას ვერ უძლებს.
ცნობილია მხოლოდ კულტურაში, ძირითადად ტროპიკებში როგორც ხეხილი. ტროპიკულ ამერიკასა და აზიაში ველურდება. ნაყოფის რძეწვენისაგან იღებენ ფერმენტ პაპაინს.
ლიტერატურა
კატეგორია:პაპაიასებრნი კატეგორია:ხილი კატეგორია:ბოსტნეული
ხიხვი
ხიხვი, ჯანანურა, ხიხვი (მწვანე) — ქართული აბორიგენული თეთრყურძნიანი საღვინე ვაზის ჯიში კახეთიდან.
ივ. ჯავახიშვილმა ჯიშის ხნიერების განსაზღვრისათვის სახელწოდებათა ენობრივი ანალიზი გამოიყენა და დაადგინა, რომ ხიხვი რქაწითელზე უფრო ხნიერი ჯიშია, ხოლო მისი წარმოშობა დაახლოებით III-IV საუკუნეებს უნდა ეკუთვნოდეს.
ბოტანიკური აღწერა
ზრდასრული ფოთოლი საშუალო ან საშუალოზე დიდი ზომისაა, მომრგვალო, სამ, იშვიათად ხუთნაკვთიანი. ფოთლის ქვედა მხარე საშუალო სიხშირის აბლაბუდისებრად და ჯაგრისებრადაა შებუსული. ყვავილი ორსქესიანია. მტევანი საშუალოზე მცირეა, ცილინდრული ან ცილინდრულ-კონუსური ფორმის, მხრიანი. მხრების სიგრძე ხშირად მტევნის ნახევარს აღწევს. მეცხერია, იშვიათად საშუალო სიკუმსის. მარცვალი საშუალო ზომისაა, ძირითადად მომრგვალო, ზოგჯერ ოვალური ფორმის მარცვლებიც გვხვდება მომწვანო-მოყვითალო ელფერით, მზის მხარეს სიდამწვრის ლაქებით. კანი თხელი აქვს, ცვილისებრი ფიფქით სუსტად დაფარული. რბილობი წვნიანი და მდნარია, ძალიან სასიამოვნო გემოთი და გამოხატული ჯიშური არომატით. წვენი უფერულია.
ხიხვი საშუალო ზრდით გამოირჩევა, ხოლო მისი მოსავლიანობა საშუალოზე მცირეა. სავეგეტაციო პერიოდი კვირტის გაშლიდან სრულ სიმწიფემდე 145 დღეა. მტევნის წონა 80-250 გრამია, საჰექტარო მოსავლიანობა კი 6.0-6.5 ტონა. ყურძნის სრული სიმწიფის პერიოდში მისი შაქრიანობა აღწევს 26-27%-ს, ხოლო მჟავიანობა — 5.2-8.3 გ/ლ-ს.
მისგან მზადდება მაღალხარისხიანი, ევროპული სუფრის თეთრი, მშრალი და კახური სუფრის ღვინოები. ევროპული სუფრის ღვინო ღია ჩალისფერია, გამჭვირვალე, სასიამოვნო ჯიშური არომატით, ნაზი, სრული და ჰარმონიული გემოთი. კახურად დაყენებული კი — მუქი ჩალისფერია, საკმაოდ სხეულიანი, სრული და ჰარმონიული.
ადრიანოპოლის ბრძოლა (1205)
ადრიანოპოლის ბრძოლა 一 1205 წლის 14 აპრილს მომხდარი საბრძოლო ოპერაცია, რომელიც გაიმართა იმპერატორ კალოიანსა და ლათინთა სამეფოს პირველ იმპერატორ ბოდუენ I-ს შორის. წარმატებული პარტიზანული თავდასხმების შედეგად, ომში გამარჯვება ბულგარელებმა მოიპოვეს.
ხიხვი
რესურსები ინტერნეტში
კატეგორია:კახეთის ვაზის ჯიშები კატეგორია:ვაზის თეთრყურძნიანი საღვინე ქართული ჯიშები
ადრიანოპოლის ბრძოლა (1205)
ფონი
ჯვაროსანთა ფინანსური სირთულეების გამო, რომელთაც ვენეციურ გემებზე იჯარის გადახდა ვერ შეძლეს, ვენეციის ჰერცოგმა, ენრიკო დანდოლომ უბრძანა მეოთხე ჯვაროსნული ლაშქრობის ჯარებს, შურისძიების გზით, ცოტა ხნით იერუსალიმი დაევიწყებინათ და კონსტანტინოპოლისკენ გაელაშქრათ. იერუსალიმისკენ მიმავალი გზის გაგრძელების ნაცვლად, 1204 წლის 12 აპრილს ბიზანტიის იმპერიის დედაქალაქი აიღეს და გაძარცვეს. განადგურდა მრავალი კულტურული საგანძური, როგორებიცაა წმინდა ტექსტები, სიწმინდეები, ხელნაწერები, ხატები, არქივები, ხელოვნების ნიმუშები და სხვა მრავალი სახის სიმდიდრე. აღმოსავლეთ მართლმადიდებელმა ეკლესიამ განიცადა დიდი დანაკარგი, როგორც ალყისგან, ისე ჯვაროსანთა მიერ გაჩენილი ხანძრებისგან, რომელმაც ქალაქის ორი მესამედი შეიწირა. კონსტანტინოპოლის აღების შედეგად ჩამოყალიბდა ახალი, ლათინთა იმპერია, რომელიც, თავდაპირველად, აკონტროლებდა კონსტანტინოპოლისა და თრაკიის მიმდებარე ტერიტორიას, თუმცა მოგვიანებით იგი გაფართოვდა და საზღვრების ექსპანსია ბითინიამდე, თესალიამდე და ცენტრალურ საბერძნეთამდეც შეძლო.
დაახლოებით ამ პერიოდში, ბულგარეთის მეფემ, ცარ კალოიანმა, წარმატებით მოაწერა ხელი ხელშეკრულებაზე რომის პაპ ინოკენტი III-სთან. ბულგარეთის მმარტველი აღიარეს, როგორც რექსი, ანუ იმპერატორი, ხოლო ბულგარელმა არქიეპისკოპოსმა დაიბრუნა ტიტული „პრიმა“, რომელიც, თავისი მნიშვნელობით, პატრიარქის ტიტულს უტოლდებოდა.
კალოიანსა და აღმოსავლეთევროპულ სახელმწიფოებს შორის არსებული კარგი ურთიერთობის მიუხედავად, ლათინთა სამეფომ მომენტალურად გამოთქვა პრეტენზია ბულგარულ მიწებზე. შედეგად ჯვაროსნებმა დაიწყეს ყველაზე საზღვრისიქითა ყველაზე ახლო ბულგარული მიწების დარბევა და გაძარცვა. მსგავსმა ბარბაროსულმა ქმედებებმა ბულგარეთის იმპერატორი იმაში დაარწმუნა, რომ ლათინებთან მშვიდობიანი მოკავშირეობის არსებობა შეუძლებელი იყო, შედეგად მან დახმარების მიზნით თრაკიელ ბერძნებს მიმართა, რომელიც იმ დროს ჯერაც არ შედიოდა ლათინთა შემადგენლობაში. 1204-1205 წლების ზამთარში ადგილობრივი ბერძნული არისტოკრატიის წარმომადგენლობა ეწვია ბულგარეთის იმპერატორს და შეიქმნა ალიანსი.
1205 წლის გაზაფხულზე, დიდმოტეიხო და ადრიანოპოლი აჯანყდნენ, მათ მალევე აიყოლიეს თრაკიელები. ამან გამოიწვია ლათინთა იმპერატორის რეაგირება და ბოდუენ ფლანდრიელმა თავისი ჯარი ჩრდილოეთისკენ დაძრა, მარტის ბოლოს კი ადრიანოპოლში ჩააღწია.
ალყა
ლათინებმა მომენტალური ალყა შემოარტყეს ციხეს ისე, რომ გარნიზონის მცველთა უდიდესი ნაწილი მალე დაღალეს. საკმაოდ ძლიერი ტექნიკური აღჭურვილობისა და ციხის ქვეშ ნაღმების გათხრით ძლიერ შეასუსტეს კედლის დაცვა. ლათინელი რაინდების უზრუნველყოფით, ქალაქის ირგვლივ მდგრადად ორგანიზებული ბანაკების განთავსება დაიწყო. ციხის კედლის თითოეული კარიბჭის წინ განთავსებული იყო ერთეული, რომელშიც, ასევე, შედიოდა ვენეციური ქვედანაყოფი, ენრიკო დანდოლის მეთაურობით.
1205 წლის 10 აპრილს კალოიანი ჩავიდა საომარ ადგილას და დაბანაკდა ქალაქის ჩრდილო-აღმოსავლეთ ნაწილში, ციხიდან 25 კილომეტრში, 54 ათასიანი არმიით.
ბრძოლა
მრავალი მკვლევარი მიუთითებს იმ ფაქტზე, რომ ბრძოლა ადრიანოპოლის ჩრდილოეთით, ვუკელონის ციხის მახლობლად გაიმართა, თუმცა ამის დამამტკიცებელი საბუთი ჯერ კიდევ არ არსებობს.